kardosdrur/scandi-wiki huggingface dataset:
Albert af Sachsen (biskop)

Albert af Sachsen eller Albertus de Saxonia, Albert von Helmstedt, Albertutius, Albert von Ricmestorp, Albertus parvus (født ca. 1316 i Rickmerstorf, død 8. juli 1390 i Halberstadt) var en tysk matematiker og logiker. Som Albert 3. var han biskop i Halberstadt fra 1366 til 1390.


Albert af Sachsen blev født som Albrecht Rike, søn af en bonde i Rickensdorf i Landkreis Helmstedt i den østlige ende af Niedersachsen ved grænsen til Sachsen-Anhalt. Efter studier i Prag og Paris underviste han fra 1351 til 1362 som professor ved Pariser-universitetet og blev rektor 1353.

Efter 1362 kom han til Pave Urban 5.s hof i Avignon som gesandt for Rudolf 4. af Østrig for at forhandle oprettelsen af et universitet i Wien, hvis første rektor han blev i 1365. Dette universitet er et af de ældste i Europa.

Den 21. oktober 1366 blev han biskop i Halberstadt som Albert 3.

Filosofi 
Albert var elev af Jean Buridan og stærkt influeret af dennes arbejder inden for fysik og logik. Som naturfilosof arbejdede han i Buridans tradition og bidrog til at sprede den parisiske naturfilosofi til Italien og Centraleuropa. Alberts arbejde med logikken viser indflydelse fra William af Ockham hvis kommentarer til logica vetus, den gamle logik (Porfyr og Aristoteles' Catagoriae og De interpretatione) blev gjort til genstand for en serie Quaestiones, undersøgelser, af Albert.

Impetusteori 
(Disse formuleringer om impetus må kontrolleres af en kyndig)

Impetusteorien er en nu forældet teori om klassisk mekanik udviklet i 1300-tallet til afløsning af den tidligere to-trins opfattelse.

Albert var delagtig i udviklingen af denne teori idet han foreslog at opdele i tre trin i stedet for som tidligere i to.

Værker 
 Sophismata et Insolubilia et Obligationes, Paris 1489 og Hildesheim 1975 som reproduktion
 Tractatus proportionum, Venedig 1496 og Wien 1971: udgiver Hubertus L. Busard
 De latudinibus, Padua 1505
 Perutilis Logica Magistri Alberti de Saxonia, Venedig 1522 og reproduktion i Hildesheim 1974
 De latitudinibus formarum
 De maximo et minimo
 Tractatus proportionum
 De quadratura circuli

Se også 
 Kasteparabel

Noter

Litteratur 

 Moody, Ernest A. (1970). "Albert of Saxony". I: Dictionary of Scientific Biography 1. New York: Charles Scribner's Sons. 93-95. .

 Michael McCloskey: "Impetustheorie und Intuition in der Physik." I: Spektrum der Wissenschaft: Newtons Universum, Heidelberg 1990, , S.18
 Michael Wolff: Geschichte der Impetustheorie. Untersuchungen zum Ursprung der klassischen Mechanik. Frankfurt: Suhrkamp, 1978.

Eksterne henvisninger 
 Om Albert hos Stanford.edu 

 Om impetusteori og tilknyttede emner: Theory of impetus  – Impetustheorie  –
 Kasteparabel? : Trajektorie (Physik)  – Trajectory 

Matematikere fra Tyskland
Biskopper fra Tyskland
Tyskere fra middelalderen
Kansas City Chiefs

Kansas City Chiefs er et professionelt amerikansk fodboldhold baseret i Kansas City, Missouri, USA. Holdet, der var repræsenteret i både Super Bowl I, IV og LIV grundlagdes i 1960, og ejes i dag af Hunt-familien.

Chiefs hed oprindeligt Dallas Texans, men allerede i 1963 flyttede holdet til Kansas City, fordi den daværende borgmester i byen, H. Roe Bartle, garanterede øgede entreindtægter.

Holdet er repræsenteret i AFC West-divisionen i American Football Conference. I NFL sæsonen 2020 vandt de Superbowl trofæet efter en sejr på 31-20 over San Francisco 49ers

Eksterne henvisninger 

 

Hold i NFL
Sport i Missouri
Etableret i 1960
Chiefs
Veterinærsygeplejerskernes Landsklub

Veterinærsygeplejerskernes Landsklub (engelsk: Union of Veterinary Nurses in Denmark) er navnet på den faglige forening, der varetager interesser i Danmark (inklusive Færøerne og Grønland) for følgende veterinærsygeplejefaggrupper:
 Fagveterinærsygeplejersker
 Veterinærsygeplejersker
 Veterinærsygehjælpere
 Fagveterinærsygeplejeelever
 Veterinærsygeplejeelever
 Veterinærsygehjælperelever

Fagforeningen blev stiftet i 1999. Foreningens formand er veterinærsygeplejerske Marianne Wiberg.

Veterinærsygeplejerskernes Landsklub hører under Serviceforbundet.

Veterinærsygeplejerskernes Landsklub var medlem af LO, men siden 1. januar 2019 er fagforeningen medlem af FH.

Eksterne kilder og henvisninger 
Veterinærsygeplejerskenes Landsklubs hjemmeside

Fagforbund under FH
Sygepleje
Sundhedsvæsen i Danmark
Sygeplejerskernes Landsklub
Etableret i 1999
Panserbrydende granat

Panserbrydende granater anvendes til bekæmpelse af pansrede køretøjer og skibe. I  mindre kalibre op til og med 12,7 mm taler man normalt om panserbrydende projektiler, idet de som regel er uden sprængsats. I kalibre større end 12,7 mm kan der være indstøbt en sprængladning i granaten. Panserbrydende ammunition vil ofte være forsynet med en lyssporsats i bagenden af projektilet/granaten med henblik på at kunne følge projektilets skudbane frem mod målet.

Panserbrydende granater var tidligere normalt fremstillet af særligt hårdt stål for at kunne gennemtrænge panserstål, normalt i kraft af granatens meget høje hastighed (kinetiske energi). Omkring 2. verdenskrig udvikledes en helt ny type panserbrydende granat baseret på hulladningen. Denne type har stort set samme virkning uanset granatens hastighed ved anslaget. Moderne panserbrydende kampvognsgranater er normalt konstrueret efter discarding sabot-princippet, og betegnes som underkalibreret ammunition. Granaten består af en pilformet kerne af wolfram eller forarmet uran (U-238), med meget mindre kaliber end kampvognskanonen, men omgivet af et sæt udfyldningsklodser (sabot – fra spansk zapato: træsko), som kastes af, når granaten forlader kanonen. Disse granater har en høj mundingshastighed, og deres evne til at gennemtrænge moderne kampvognes meget tykke og stærke panser er en kombination af stor kinetisk energi ved anslaget og projektilkernens ekstreme hårdhed. Skade på kampvognens besætning vil ofte blive forårsaget af afsprængte fragmenter fra indersiden af panseret.

Kilder 

Skydevåben
Radio Køge

Radio Køge er en lokalradio, der siden 1987 har sendt fra Køge. Med sendere i Køge og Stevns kommuner dækker Radio Køge en stor del af Midt- Øst og Sydsjælland.
Radiostationen ejes 100 % af Sjællandske Medier A/S

Musikprofilen er Hot AC - (Hot adult contemporary), hits fra 80´erne, 90´erne, 00´erne og dette årti til målgruppen 20-49 år på frekvenserne 98.2 Køge (Østsjælland), 106.2 Hårlev (Sydsjælland) og 106.8 Borup (Midtsjælland).

30. marts 2011 begyndte Radio Køge for første gang at sende netradio.

Radio Køge sender også på DAB+

D. 1. januar 2023 blev Radio Køge en del af Radio SLR og hedder nu Radio SLR Køge.

Eksterne henvisninger 
 Radio Køges hjemmeside

Køge
Køge
Etableret i 1987
Venus Williams

Venus Ebony Starr Williams (født d. 17. juni 1980 i Lynwood, Californien) er en amerikansk tennisspiller og storesøster til Serena Williams.

Pr. august 2017 har Venus 49 singletitler i WTA-turneringer, heraf syv i Grand Slam-turneringer. Hun har i tillæg vundet 22 double-titler (14 Grand Slam-titler). Under Sommer-OL 2000 i Sydney vandt hun guld i damesingle, og i doubleturneringen fik hun sine andre guldmedaljer sammen med søsteren Serena. Også i 2008 og 2012 vandt hun guld i double med søsteren. I 1998 vandt hun desuden to Grand Slam-titler i mixed double sammen med Justin Gimelstob. Efter hendes sejr i single i wimbledon i 2008 nåede hun finalen året efter men tabte. Først i 2017 nåede hun frem til en grand slam-finale i single igen: Både i Australian Open og Wimbledon, hvor Venus dog måtte se sig besejret.

Liv udenfor banen 
I 2011 fik hun diagnosticeret lidelsen Sjögrens syndrom (sv) og i forlængelse heraf besluttede hun at overgå til en vegansk raw-food-diæt. Efterfølgende besluttede hendes søster Serena at gøre det samme i solidaritet med søsteren.

Grand Slam-titler 
  US Open:
 Double damer: 1999 (sammen med Serena Williams)
 Single damer: 2000 (besejrede Lindsay Davenport med 6-4, 7-5 i finalen)
 Single damer: 2001 (besejrede Serena Williams med 6-2, 6-4 i finalen)
 Double damer: 2009 (sammen med Serena Williams)
  French Open:
 Mixed double: 1998 (sammen med Justin Gimelstob)
 Double damer: 1999 (sammen med Serena Williams)
 Double damer: 2010 (sammen med Serena Williams)
  Wimbledon:
 Single damer: 2000 (besejrede Lindsay Davenport med 6-4, 7-6 i finalen)
 Double damer: 2000 (sammen med Serena Williams)
 Single damer: 2001 (besejrede Justine Henin-Hardenne med 6-1, 3-6, 6-0 i finalen)
 Double damer: 2002 (sammen med Serena Williams)
 Single damer: 2005 (besejrede Lindsay Davenport med 4-6, 7-6, 9-7 i finalen)
 Single damer: 2007 (besejrede Marion Bartoli med 4 – 6, 1-6 i finalen)
 Single damer: 2008 (besejrede Serena med 7–5, 6–4 i finalen).
 Double damer: 2008 (sammen med Serena Williams)
 Double damer: 2009 (sammen med Serena Williams)
 Double damer: 2012 (sammen med Serena Williams)
 Double damer: 2016 (sammen med Serena Wiliams)
  Australian Open:
 Mixed double: 1998 (sammen med Justin Gimelstob)
 Double damer: 2001 (sammen med Serena Williams)
 Double damer: 2003 (sammen med Serena Williams)
 Double damer: 2009 (sammen med Serena Williams)
 Double damer: 2010 (sammen med Serena Williams)

Kilder

Eksterne Henvisninger 
 Officiel hjemmeside
 

Tennisspillere fra USA
Personer fra Californien
Afroamerikanere
Veganere
Vindere af French Open
Vindere af Wimbledon
Vindere af Australian Open
Vindere af US Open (tennis)
Tennisspillere ved sommer-OL 2000
Tennisspillere ved sommer-OL 2004
Tennisspillere ved sommer-OL 2008
Tennisspillere ved sommer-OL 2012
Tennisspillere ved sommer-OL 2016
Skyrækker-silkesommerfugl

Skyrækker-silkesommerfuglen (Samia cynthia) er en sommerfugl, der spinder en silketråd, der grovere end silkeormens. Dens vinger måler 113-125 mm og har på  over- og undersiden en prik formet som en halvmåne. Den er brunlig med hvidlige og gule striber.

Den udbredt i det østlige Asien – dvs. østlige Rusland, nordøstlige Kina og Japan. Den er siden af unaturlige årsager også set på Nordamerikas østkyst, Frankrig, Italien, Schweiz, Ungarn, Østrig, Kroatien og så langt væk som Uruguay.

Æggene er hvidlige eller brunlige og lægges i rækker a 10-20 på planten skyrækker – heraf sommerfuglens navn. Udklækningen tager 7-10 dage. I begyndelsen lever larverne i flokke og er gullige. Senere skiller de sig fra hinanden og skifter farve til hvid- og grønlig. De vokser til 70-75 mm. De forpupper sig i hvide silkekokoner på bladene af den plante, de begyndte deres tilværelse.

Sommerfugle
Kvadrat (flertydig)

Ordet kvadrat kan henvise til flere artikler:

 Kvadrat – en plan firkant
 Potens (matematik) - anden potens
 Kvadrat (indkøbscenter) – et indkøbscenter beliggende i Sandnes, Norge
 Kvadrat (virksomhed) – en danske tekstilvirksomhed
 Magisk kvadrat – et logisk spil
 Kvadrater (brætspil) – klassisk brætspil
 Kvadratsætningen – beregning af kvadratet af en to-leddet størrelse
 Kvadratkilometer – et areal på 1 x 1 km
 Pr. km² – noget sættes i forhold til en kvadratkilometer (km²)
 Kvadratur – omdannelse af geometrisk flade til kvadrat med samme areal
 Cirklens kvadratur – omdannelse af cirkelareal til kvadrat
 Kvadratrod
Genbrugskode

Genbrugskode er en særlig kode, der påtrykkes en recirkulerbar vare. Koden viser, hvilket materiale varen er bygget af, hvilket letter arbejdet med at finde ud af, hvorledes en bestemt vare skal recirkuleres.

Systemet blev indført i 1998 og består anvender et ikon bestående af recirkuleringstegnet (de tre pile), en talkode og en bogstavkode:

Recirkulering
Raghad Hussein

Raghad Saddam Hussein arabisk: رغد صدام حسين) (født 2. september 1968) er den tidligere Irakiske præsident Saddam Husseins ældste datter. 

2. juli 2006 annoncerede Iraks regerings sikkerhedsrådgiver Mowaffak al-Rubaie at Raghad og hendes mor (Sajida Talfah) var eftersøgt på grund af sin støtte til oprørsgrupper i Irak.

Kilder 
 

Hussein-familien
Personer fra Bagdad
Hala Hussein

Hala Saddam Hussein (f. 1979) er den tredje og yngste datter af Iraks tidligere præsident, Saddam Hussein og hans første kone, Sajida Talfah. 

Hun er søster til Uday, Qusay, Raghad og Rana Hussein. 

Hala blev tvangsgift med General Kamal Mustafa Abdallah Sultan al-Tikriti, da hun var 19 år gammel, og sammen har de to børn. Hun forlod Irak i 2003, da George W. Bush beordrede familien Hussein ud af Irak inden 48 timer.

Hussein-familien
Personer fra Bagdad
Autunit

Autunit (Ca(UO2)2(PO4)2·10-12H2O) er et gul-grønt fluorescerende mineral med en hårdhed på 2-2½. Det krystalliserer tetragonalt og kan derfor ofte ses som en række sammensatte firkanter.

Som følge af dets høje indhold af uranium er det radioaktivt og anvendes således også som uranmalm. Hvis det udtørrer vil det blive omdannet til meta-autunit-I, der så kan omdannes til meta-autunit-II ved genopvarmning. Disse to varianter er yderst sjældne i naturen. Til brug ved studier anbefales det, at mineralet opbevares i en lufttæt beholder for at minimere fugttabet. En del museer anvender lak for at forhindre dets udtørring.

Det blev fundet i 1852 nær den franske by Autun, som mineralet så efterfølgende er blevet opkaldt efter.

Mineraler
50 santīmu

50 santīmu(forkortet 50 s) er en lettisk mønt, en halv lats. 
Mønten har en diameter på 18,8 mm, den vejer 3,5 g og består af kobbernikkel. Den er sølvfarvet og har en vertikalt rillet rand.

Kunstnerne bag designet er Gunārs Lūsis og Jānis Strupulis. 
På den ene side ser man i midten et billede af Letlands mindre våbenskjold og rundt om det står der Letlands republik(Latvijas Republika). Under våbenskjoldet står der årstallet for prægningen imellem to prikker. 
På den anden side ser man øverst en fyrretræsgren(som symbolicerer Letlands rige skovarealer)nederst under en lige linje står der 50 og derunder SANTĪMU.
Mønten er blevet præget i 1992 af Bayerisches Hauptmünzamt i Tyskland og i 2007 af Monnaie de Paris i Frankrig.
Santīms er et lettificeret låneord fra fransk(centime).

Referencer 

Letlands bank: 50 santīmu (på lettisk) 

Mønter fra Letland
Philip Henry Gosse

Philip Henry Gosse (født 6. april 1810, død 23. august 1888) var en engelsk naturalist og videnskabsmand, far til Edmund Gosse.

Han var købmand, men benyttede sine forretningsrejser til at gøre naturvidenskabelige studier og foretage indsamlinger. 1827—38 berejste han Newfoundland, Canada og Alabama, senere Jamaica. Efter 1850 beskæftigede han sig fortrinsvis med studier over dyrelivet i havet. Af hans litterære arbejder er følgende de
vigtigste: The Canadian naturalist (1840), The birds of Jamaica (1847), A naturalists sojourn in Jamaica (1851), A naturalists rambles on the Devonshire coast (1853), Manual of marine zoology (1855—56) og British Sea-Anemones and Corals (1860).

Kilder 

 

Zoologer fra Storbritannien
Biologer fra England
Videnskabsformidlere
Briter i 1800-tallet
Personer fra Worcester
John H. Cox

John Herman Cox (født 15. juli 1955 i Chicago, Illinois i USA) er en amerikansk forretningsmand og radioprogramleder. Den 9. marts 2006 erklærede han sig som republikansk præsidentkandidat for valgene i 2008. 

I 1981 grundlagde John H. Cox et advokatfirma som specialiserede sig indenfor forretningsret og skatteplanlægning. I tillæg grundlagde han i 1985 et selskab for investeringsrådgivning og skatteplanlægning, og i 1995 et ejendomsfirma som specialiserede sig i udlejelejligheder. 

Amerikanske republikanske præsidentkandidater 2008
Personer fra Chicago
Morten Okbo

Morten Okbo (født 4. februar 1973) er en dansk musiker og forfatter. Bosat i Sverige.  
Han har undervist på Testrup Højskole i Lyd og Litteratur og er tidligere kommentator på Eurosport. I årene 2009-2022 var Morten Okbo fastknyttet det engelske cykelmagasin Rouleur Magazine. 

Fra 2000-2014 indspillede og udgav Morten Okbo som sanger, sangskriver og guitarist i bandet Turbulens og arbejdede desuden med Ursula Andkjær Olsen, Kristina Holgersen, Janus Kodal, Christian Dorph, Morten Søndergaard, Lars Frost og Peter Laugesen, men også med billedkunstner Henrik Have og bluesmusikerne Ole Frimer og Peter Thorup.

Morten Okbo er i dag trommeslager i den svenske grammyvinder s trio.

Det er på det engelske sprog, som writer - en betegnelse for en skrivende - at Morten Okbo har udøvet sit virke i cykellitteraturen. I en nærmest legende og fabulerende stil, en stil som blander fakta med fiktion, har Okbo skabt ukonvensionelle portrætter af cykelsportens profiler og firmahold.

Artiklerne 'History Man' med-og om Lance Armstrong og livet i Aspen, Colorado i efterdønningerne af dopingtilståelsen og 'Redacted in Las Vegas' - en fluorescerende rejse sammen med Floyd Landis i et cannabiseventyrland nåede begge Rouleurs Top 10 liste over magasinets bedste gennem årene.

Shortlisted som Writer of the Year, Cycling Media England, 2015.  
 
Shortlisted som Writer of the Year, PPU Independent Publisher, 2018.

Udgivelser 
 Against a Cult Youth (2005, Cope Records)
 Djurslang (2006, Cope Records)
 Audiopoesi (2006, Geiger Records)
 Verbale pupiller - (2007, Forlaget Afterhand)
 Græsklart - Musik til digte af Ursula Andkjær Olsen (2009, Exlibris / Gyldendal)
 Fra Den Ene Til Den Anden (2012, Limited Edition)
 En Drøm Om Kærlighed - Musik til digte af Christian Dorph (2013, Gyldendal)
 Rouleur Centenary Tour de France (2013, Bloomsbury)
 Dagen og Vejen - en rejse i cykelsæsonen. Med fotograf Jakob Kristian Sørensen (2014, Gyldendal)
 Spot Minder - Virtuel antologi (2015, Spot Festival)
 Tværs Gennem Europa. Med fotograf Jakob Kristian Sørensen (2015, Gyldendal)
 Giro100. Gazprom-RusVelo Giro d'Italia Yearbook (2018, GRCP)
The Road Book (2018, TRB Ltd.)
Rakt In i Dagen Som Finns (2019, Dokumentarfilm om den svenske flygtningekrise)
Ostkustleden, en COVID-19 vandring (2021, Dokumentarfilm om pandemien i Sverige)
Bordercrossing. Med kunstner Per Petri (2022)

Referencer 

Sangere fra Danmark
Guitarister fra Danmark
Komponister fra Danmark
Jesper Haugaard

Jesper Haugaard (født 15. maj 1972 i Odense). Har været bassist i bandet Kim Larsen & Kjukken siden 23. september 2002. Han har tidligere været medlem af blandt andet bandet Kick The Kangaroo og Colorblind.

Hans lillebror, Mads Haugaard, er også musiker.

Kilder

Bassister fra Danmark
Personer fra Odense
Kim Larsen & Kjukken
Lysstyrke

Lysstyrke er en af de syv grundlæggende SI-enheder. Enheden for lysstyrke er candela (Cd).

En candela er lysstyrken i en given retning af en lyskilde, som udsender monokromatisk lys med en frekvens på 540 × 1012 Hz, og hvis strålingsstyrken i denne retning er 1/683 W/sr.

 
Fysisk størrelse
En Ornli' Syg Soundtrack

En Ornli' Syg Soundtrack er en cd lavet til DR2s julekalender Yallahrup Færgeby fra 2007, der indeholder 11 sange, sunget af figurerne fra serien.

Spor

Eksterne henvisninger 
En Ornli' Syg Soundtrack på Discogs

Yallahrup Færgeby
Album fra Danmark
Album fra 2007
Carl Peter Thunberg

Carl Peter Thunberg (født 11. november 1743 i Jönköping, død 8. august 1828 i Thunaberg) var en svensk botaniker, som blev Linnés mest betydningsfulde elev. Han læste naturhistorie og medicin, rejste til Paris og Nederlandene for til sidst fra 1775-76) at rejse til Japan. Her lykkedes det ham at foretage en rejse mellem Nagasaki og Edo, og under den rejse indsamlede han eksemplarer af japanske planter. Disse indsamlinger blev baggrunden for hans værk Flora Japonica (1784).

Vel hjemkommet til Sverige i 1779, blev han i 1781 udnævnt til professor ved universitetet i Uppsala. I mellemtiden havde han bl.a. foretaget en rejse til London, hvor han mødte sir Joseph Banks og Johann Reinhold Forster, nogle af tidens mest betydningsfulde forskere inden for botanik. Hans andet store værk, Flora capensis, blev udgivet i 1813.

Trivia 
 Planteslægten Thunbergia (i Akantus-familien) er opkaldt efter Thunberg, og mange arter bærer artstilføjelsen thunbergii, som også refererer til ham.
 Auktorbetegnelsen Thunb. angiver, at det er Carl Peter Thunberg, der har givet arten dens videnskabelige navn.

Eksterne henvisninger 
 
 Biografi på Carl-peter-thunberg.com 

Botanikere fra Sverige
Medlemmer af Kungliga Vetenskapsakademien
Personer fra Jönköping
Professorer fra Sverige
Teknik- og miljøborgmester

Teknik- og miljøborgmester er det populære navn for borgmester for Teknik- og Miljøudvalget i Københavns Kommune. Før 2006 varetoges opgaverne af bygge- og teknikborgmesteren og miljø- og forsyningsborgmesteren. Teknik- og Miljøborgmesteren er den borgmester, som varetager den øverste politiske og administrative ledelse af Teknik- og Miljøforvaltningen i Københavns Kommune. Borgmesteren er desuden formand for Teknik- og Miljøudvalget, der består af 11 medlemmer.

Teknik- og Miljøborgmesteren arbejder med følgende områder:
 gader, veje, trafik og parkering
 parker og kirkegårde
 lokalplanlægning og arkitektur
 støttet byggeri, byfornyelse og kvarterløft
 byggesagsbehandling
 entreprenørvirksomhed
 administration af boligreguleringslovgivningen
 miljøområdet, bl.a. affald og genanvendelse
 forsyningsområdet (gas og fjernvarme, vand og spildevand) og kontakten til selskaber på området.

Teknik- og miljøborgmestre 
2006-10: Klaus Bondam (R)
2010-11: Bo Asmus Kjeldgaard (SF)
2011-13: Ayfer Baykal  (SF)
2014-2017: Morten Kabell  (EL)
2018-: Ninna Hedeager Olsen (EL)

Kilder 

Politik i Københavns Kommune
Hortlax

Hortlax (på finsk/meänkieli: Hurttalahti) er en by i Piteå kommune, Norrbottens län, Norrbotten i Nordsverige.

Byer i Piteå kommun
Guy Verhofstadt

Guy Verhofstadt (egentlig Guy Maurice Marie Louise Verhofstadt, født 11. april 1953 i Dendermonde, Belgien) er en belgisk politiker, som er præsident for Alliancen af Liberale og Demokrater for Europa (ALDE) fra 2009 til 2019, og har været Europaparlamentsmedlem (MEP) for Belgien siden 2009. Han var Belgiens premierminister fra 1999 til 2008 og vicepremierminister samt minister for budget, forskning og overordnet planlægning fra 1985 til 1988.

Han var Alliancen af Liberale og Demokrater for Europa (ALDE) kandidat til Europa-Kommissionsformand til Europa-Parlamentsvalget 2014. I perioden fra 2016 til 2020 var han Brexitkoordinator for Europa-Parlamentet og formand for brexitstyringsgruppen.

Verhofstadt, studerede jura på universitet i Gent fra 1971-1975. Han er uddannet jurist og har arbejdet som advokat, blev allerede under studieårene i Ghent politisk engageret. Han var formand for den flamske liberale studenterorganisation i 1972-1974 og blev hurtigt sekretær for Willy De Clercq, der var formand for det flamske liberale parti, der dengang hed PPV. Verhofstadt blev partiets formand som 29-årig, i 1982.

Han var 1985-1988 minister for budget, forskning og planlægning. I 1992 var han hovedarkitekten bag en nydannelse af sit parti, der siden har haft navnet VLD. Verhofstadt trådte tilbage i 1995, da partiet ikke kom i regering, men han blev genvalgt som formand allerede i 1997. Ved valget i 1999 blev Verhofstadt statsminister, og han blev genvalgt i 2003. Han var den første liberale statsminister i landet i 61 år.

Politisk regnes han som en ivrig EU-føderalist. Han var dengang den tyske kansler Gerhard Schröder og den franske præsident Jacques Chiracs favorit til at blive præsident for Europa-Kommissionen i 2004. Men på grund af sin modstand mod Irakkrigen opnåede han aldrig støtte fra de lande, der havde støttet krigen, herunder Danmark.

Efter at landet havde været uden regering siden parlamentsvalget i juni 2007, bad Belgiens konge Verhofstadt om at bringe en "midlertidig regering" i stand, som ville sidde i tre måneder og som kunne foreslå et budget for 2008. En aftale blev truffet i december, og den midlertige regering blev påbegyndt den den 21. december 2007. Den midlertidige regering blev således Verhofstadts tredje, og den sad frem til marts 2008, hvorefter en "permanent regering" under ledelse af Yves Leterme tiltrådte den 20. marts 2008.

Eksterne henvisninger 

 Den belgiske statsministers officielle hjemmeside
 Guy Verhofstadts personlige hjemmeside

Belgiens premierministre
Politikere fra Belgien